Amerika Kopa

+ Amerika Kopa Antolatzailea CONMEBOL 1916 Eremua Hego Amerika Parte hartzaileak 32 (sailkapen fasean 209) Garaipen gehien  Uruguai (15) Argentina (15) 2021eko txapelduna  Argentina
Amerika Kopa (Copa América gaztelaniaz eta portugesez) Hego Amerikan eta selekzio nazionalen artean burututako futbol txapelketa nagusia da, CONMEBOLek antolatzen duena.

Amerika Kopa selekzio mailako hiru futbol txapelketarik garrantzitsuenetako bat da Munduko Futbol Txapelketa eta Europako Futbol Txapelketarekin batera. 2007ko Amerika Koparako 530 milioi pertsonako audientzia estimatu zen Latinoamerikan eta mundu mailan 4.000 milioi pertsonako audientzia metatua txapelketa eman zen 185 herrialdeen artean.

60. hamarkadararte ligaxkak jokatu ziren eta txapelketak Hego Amerikar Txapelketa izena izan zuen. 1975ean Europako Futbol Txapelketaren formatua hartu eta Amerika Kopa izena jaso zuen.

 Historia 
XX. mendearen lehen urteetan futbola geroz eta ospetsuago egiten ari zen kirol bat zen britainiar jatorriko etorkin eta merkatariek Hegoamerikara eraman ondoren. Kontinente horretako selekzioen artean jokatu zen lehen txapelketa 1910ean izan zen, Argentinak Maiatzeko Iraultzaren mendeurrena ospatzeko lehiaketa bat antolatu zuenean, lehiaketa horretara Uruguai eta Txileko selekzioak gonbidatu zituelarik.

Txapelketa honek, 1984an British Home Championship txapelketa desagertu ondoren munduko selekzioen arteko txapelketarik antzinakoena bihurtu zena, hasiera batean ez zuen erregulaziorik izan, hasiera batean urtero ospatuz, baina ondoren noiz behinka baino ez zen ospatu. 1986an, CONMEBOLek bertako kide ziren hamar selekzioek derrigorrez parte hartu beharreko txapelketa bat ezartzea erabaki zuen, egoitza finko batean ospatuko zena. Sistema hau Argentinan ospatutako 1987ko Amerika Kopatik erabiltzen da, txapelketaren egoitza CONMEBOLeko hamar herrialdeen artean txandakatua delarik, Venezuelan osatuz 2007ko Amerika Koparekin eta ziklo berri bat hasiz Argentinan 2011tik aurrera.

1993tik, txapelketak 12 selekzio partehartzaile ditu. Hamar CONMEBOL osatzen dutenak dira: Argentina, Bolivia, Brasil, Txile, Kolonbia, Ekuador, Paraguay, Peru, Uruguay eta Venezuela. Hamar hauei gonbidatutako beste bi gehitzen zaizkie, lehentasuna Concacafekoak dutelarik, eta, noizbehinka, AFCkoek (Asiakoak) ere parte hartuz. Gonbidatuen artean arrakastarik handiena Mexikoko selekzioak izan du, bi aldiz bigarren eta beste hirutan hirugarren egin baitu.

2016an txapelketa jokatzea tokatzen ez zen arren, lehenengo ekitaldiaren mendeurrena ospatzeko antolatu zen. Lehenengo aldiz Hego Amerikatik kanpora jokatu zen, Ameriketako Estatu Batuetan hain zuzen ere.

2020an hasita, txapelketa Europako Futbol Txapelketa jokatzen den aldi berean jokatuko da.

 Palmaresa 
 Hego Amerikar Txapelketa 
 Urtea  Egoitza  Irabazlea  Emaitza  Bigarrena 1916  Argentina   Uruguai  ligaxka   Argentina 1917  Uruguai   Uruguai  ligaxka   Argentina 1919  Brasil   Brasil  1 - 0   Uruguai 1920  Txile   Uruguai  ligaxka   Argentina 1921  Argentina   Argentina  ligaxka   Brasil 1922  Brasil   Brasil  3 - 0   Paraguai 1923  Uruguai   Uruguai  ligaxka   Argentina 1924  Uruguai   Uruguai  ligaxka   Argentina 1925  Argentina   Argentina  ligaxka   Brasil 1926  Txile   Uruguai  ligaxka   Argentina 1927  Peru   Argentina  ligaxka   Uruguai 1929  Argentina   Argentina  ligaxka   Paraguai 1935  Peru   Uruguai  ligaxka   Argentina 1937  Argentina   Argentina  2 - 0   Brasil 1939  Peru   Peru  ligaxka   Uruguai 1941  Txile   Argentina  ligaxka   Uruguai 1942  Uruguai   Uruguai  ligaxka   Argentina 1945  Txile   Argentina  ligaxka   Brasil 1946  Argentina   Argentina  ligaxka   Brasil 1947  Ekuador   Argentina  ligaxka   Paraguai 1949  Brasil   Brasil  7 - 0   Paraguai 1953  Peru   Paraguai  3 - 2   Brasil 1955  Txile   Argentina  ligaxka   Txile 1956  Uruguai   Uruguai  ligaxka   Txile 1957  Peru   Argentina  ligaxka   Brasil 1958  Argentina   Argentina  ligaxka   Brasil 1959  Ekuador   Uruguai  ligaxka   Argentina 1963  Bolivia   Bolivia  ligaxka   Paraguai 1967  Uruguai   Uruguai  ligaxka   Argentina

 Amerika Kopa 
 Urtea  Egoitza  Irabazlea  Emaitza  Finalista 1975  Hainbat   Peru  0-1, 2-0, 1-0   Kolonbia 1979  Hainbat   Paraguai  3-0, 0-1, 0-0   Txile 1983  Hainbat   Uruguai  2-0, 1-1   Brasil 1987  Argentina   Uruguai  1 - 0   Txile 1989  Brasil   Brasil  ligaxka   Uruguai 1991  Txile   Argentina  ligaxka   Brasil 1993  Ekuador   Argentina  2 - 1   Mexiko* 1995  Uruguai   Uruguai  1-1 (pen:5-3)   Brasil 1997  Bolivia   Brasil  3 - 1   Bolivia 1999  Paraguai   Brasil  3 - 0   Uruguai 2001  Kolonbia   Kolonbia  1 - 0   Mexiko* 2004  Peru   Brasil  2-2 (pen:4-2)   Argentina 2007  Venezuela   Brasil  3 - 0   Argentina 2011  Argentina   Uruguai  3 - 0   Paraguai 2015  Txile   Txile  0-0 (pen:4-1)   Argentina 2016  AEB   Txile  0-0 (pen:4-2)   Argentina 2019  Brasil   Brasil  3-1   Peru 2021  Brasil   Argentina  1-0   Brasil 2024  AEB      
 Talde gonbidatua
 (pen), penalti jaurtiketak.

 Emaitzak 
 Podiuma 

 Garaipenak 
 Herrialdea  Garaipenak  Urteak  Uruguai 15 1916, 1917, 1920, 1923, 1924, 1926, 1935, 1942, 1956, 1959, 1967, 1983, 1987, 1995, 2011  Argentina 15 1921, 1925, 1927, 1929, 1937, 1941, 1945, 1946, 1947, 1955, 1957, 1959, 1991, 1993, 2021  Brasil 9 1919, 1922, 1949, 1989, 1997, 1999, 2004, 2007, 2019  Paraguai 2 1953, 1979  Peru 2 1939, 1975  Txile 2 2015, 2016  Kolonbia 1 2001  Bolivia 1 1963 

 Kanpo estekak 
 CONMEBOLen webgunea

Kategoria:Amerika
Kategoria:Copa América
Kategoria:Futboleko gertakariak